ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส   นร02670027920

ขอความช่วยเหลือจัดสรรเงินค่าใช้จ่ายในชีวิตประจำวัน ข้าวสารอาหารแห้ง และซ่อมแซมที่อยู่อาศัย ให้แก่ผู้ร้องชื่อ .... อายุ 73 ปี หมายเลขบัตรประจำตัวประชาชน ....หมายเลขโทรศัพท์ .... ที่อยู่ปัจจุบันและที่อยู่ตามสำเนาทะเบียนบ้านเลขที่ .... ซอยพาณิชยการธนบุรี 28 ถนนจรัญสนิทวงศ์ 13 แขวงวัดท่าพระ เขตบางกอกใหญ่ กรุงเทพมหานคร เนื่องจากผู้ร้องพักอาศัยอยู่เพียงคนเดียว ไม่มีญาติพี่น้อง และไม่ได้มีการประกอบอาชีพแต่อย่างใด มีเพียงรายได้จากเบี้ยยังชีพผู้สูงอายุ เดือนละ 700 บาท (เจ็ดร้อยบาทถ้วน) และเงินช่วยเหลือจากโครงการบัตรสวัสดิการแห่งรัฐ เดือนละ 300 บาท (สามร้อยบาทถ้วน) โดยมีรายจ่าย อาทิ ค่าไฟฟ้า ประมาณเดือนละ 300 บาท (สามร้อยบาทถ้วน) ค่าน้ำประปา ประมาณเดือนละ 200 บาท (สองร้อยบาทถ้วน) และ ค่าใช้จ่ายในชีวิตประจำวัน ประมาณเดือนละ 6,000-7,000 บาท (หกพันบาทถึงเจ็ดพันบาทถ้วน) ซึ่งผู้ร้องไม่มีรายได้จากการประกอบอาชีพ มีเพียงรายได้จากการได้รับความช่วยเหลือจากโครงการของทางรัฐบาล ผู้ร้องค้างชำระค่าอาหารแห้งกับร้านจำหน่ายสินค้าเบ็ดเตล็ด เป็นจำนวนเงิน 30,000 กว่าบาท (สามหมื่นกว่าบาท) อีกทั้งบ้านของผู้ร้องมีลักษณะเป็นบ้านไม้ 2 ชั้น มีปลวกกัดกินบริเวณฝาบ้าน และหลังคาบ้าน อีกทั้งหลังคาบ้านมีรอยรั่วจำนวนหลายจุด เมื่อมีฝนตกจะส่งผลให้มีน้ำหยดลงมาจากหลังคา จากกรณีดังกล่าวส่งผลให้ผู้ร้องได้รับความเดือดร้อนเป็นอย่างมาก มีเงินไม่เพียงพอต่อการใช้จ่ายในชีวิตประจำวัน และซ่อมแซมที่อยู่อาศัย จึงประสงค์ให้หน่วยงานที่เกี่ยวข้องพิจารณาช่วยเหลือเพื่อบรรเทาความเดือดร้อน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata